Kavinsky

Vincent Belorgey (født 31. juli 1975), kjent som Kavinsky er en French house-artist med en produksjonsstil som minner mye om elektropop fra 1980-tallets filmindustri. Kavinsky sa i et intervju med Angie Mendoza at hans musikk ble inspirert av alle filmene han så som en ung gutt, og at han har tatt de gode delene fra disse med i hans konsept. Kavinsky har blitt sammenlignet med andre franske housemusikere, som Daft Punk og Danger, og ble meget kjent etter at hans sang, Nightcall ble brukt i filmen Drive i 2011.

Biografi 
Etter flere år som skuespiller begynte Kavinskys musikkarriere i 2005, etter at han ble inspirert av vennene Jackson Fourgeaud og Quentin Dupieux. Dupieux brukte også Kavinskys musikk i filmen sin, Steak. Det var i denne perioden at Kavinsky produserte sin første singel, Testarossa Autodrive, som ble inspirert av Ferrari-modellen Testarossa (en bil Vincent kjører i virkeligheten). Kavinsky presenterte singelen for Quentin, som viste den videre til et plateselskap han hadde fått kontakt med gjennom sin filmkarriere. Det hele endte med at Kavinsky fikk en kontrakt med Record Makers.

Etter dette har Kavinsky gitt ut tre EP-er gjennom Record Makers: Teddy Boy i 2006, [[1986 (EP)|1986]] året etter, og Nightcall med Lovefoxxx fra CSS i 2010. I løpet av 2007 turnerte han med Daft Punk, The Rapture, Justice og SebastiAn. Hans sanger har også blitt mikset av flere elektroartister, blant annet SebastiAn.

SebastiAn sin remix av Testarossa Autodrive fra EP-en 1986 finnes i videospillet Grand Theft Auto IV og Gran Turismo 5 Prologue. Singelen Nightcall ble brukt i begynnelsen av filmen Drive fra 2011, og ble en stor hit i etterkant, med over 30 millioner visninger på YouTube (6. mars 2013).

Kavinsky annonserte nylig at han kan finnes i videospillet Grand Theft Auto V, på radiostasjonen "NightRide FM".

I desember 2012 ga han ut ProtoVision, og den 25. februar 2013 slapp han et nytt studioalbum, OutRun.

Rollefiguren 

Kavinsky er en fiktiv karakter diktet opp av Vincent Belorgey. Karakteren ligner på Vincent, men har en ulik historie. I 1986 kræsjet Kavinsky sin Testarossa, og i 2006 dukket han opp igjen som en zombie som spiller elektronisk musikk. Sangene forteller hans historie, som Vincent nevner i et intervju: "Night Call, is just about the zombie guy [who] goes to his girlfriend's house and says okay I'm not the same, we need to talk."

Kavinsky bruker alltid de samme solbrillene under livekonserter.

Utstyr 
I et intervju sa Kavinsky at hele Teddy Boy ble skrevet og spilt inn på en Yamaha DX7, som var meget populær inne synthpop på 80-tallet. Da han begynte, laget Kavinsky all musikken på en gammel Applemaskin som han fikk fra vennen sin, Mr. Oizo.

Diskografi

Studioalbum

EP-er

Singler

Remixer

Musikkvideoer

Lydsport 
 The Lincoln Lawyer (2011)
 Drive (2011)

Filmografi 
 Nonfilm (2001)
 Aaltra (2003)
 Atomik Circus, le retour de James Bataille (2004)
 Ultranova (2005)
 Steak (2007)

Referanser

Eksterne lenker 
 
 
 
 
 Fool's Gold: Interview with Kavinsky

Franske elektronikamusikere